
Parlamentul  României

Camera  Deputaţilor

Comisia pentru industrii si servicii









      Bucureşti, 22.04.2003









         Nr.23/96/2003

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de lege privind aprobarea Ordonanţei de urgenţă a Guvernului nr.15/2003 pentru modificarea şi completarea Ordonanţei Guvernului nr.16/2002 privind contractele de parteneriat public-privat.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

Parlamentul  României

Camera  Deputaţilor

Comisia pentru industrii si servicii

                                                                                                                                                                     Bucureşti, 22.04.2003









                                                                                     Nr.23/96/2003

RAPORT

asupra proiectului de lege privind aprobarea Ordonanţei de urgenţă a Guvernului nr.15/2003 pentru modificarea şi completarea Ordonanţei Guvernului nr.16/2002 privind contractele de parteneriat public-privat

1. Comisia pentru industrii şi servicii a fost sesizată, cu nr.254 din 7 aprilie 2003, pentru avizare şi dezbatere în fond în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.15/2003 pentru modificarea şi completarea Ordonanţei Guvernului nr.16/2002 privind contractele de parteneriat public-privat.



Ordonanţa de urgenţă a fost emisă pentru înlăturarea unor neclarităţi de natură procedurală din Ordonanţa Guvernului nr.15/2002 privind contractele de parteneriat public-privat.



Ordonanţa de urgenţă a fost avizată favorabil de Consiliul Legislativ, cu nr.440 din 21 martie 2003, cu observaţii şi propuneri care au fost incluse în text.



Proiectul de lege pentru aprobarea ordonanţei de urgenţă a fost avizat favorabil de Comisia pentru buget, finanţe şi bănci , cu nr.218/16.04.2003, de Comisia pentru politică economică, reformă şi privatizare, cu nr.21/876/16.04.2003 şi de Comisia juridică, de disciplină şi imunităţi, cu nr.254/08.04.2003.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Proiectul de lege a fost examinat în şedinţele comisiei din data de 16 aprilie 2003.



La lucrările comisiei au participat invitaţi din partea Ministerului Lucrărilor Publice, Transporturilor şi Locuinţei.



În urma dezbaterilor, membrii comisiei au propus mai multe amendamente în scopul redefinirii unor termeni, clarificarea unor aspecte referitoare la atribuţiile autorităţilor publice în realizarea contractelor de parteneriat public-privat, reglementarea transferului dreptului de administrare asupra bunurilor rezultate în urma acestor contracte şi adaptarea reglementărilor naţionale la cerinţele finanţatorilor internaţionali.



4. La lucrările comisiei au participat 20 de deputaţi din totalul de 25 deputaţi membri ai comisiei.



Raportul comisiei a fost adoptat cu unanimitate de voturi.



5. În urma dezbaterilor, Comisia propune admiterea cu modificări a proiectului de lege.

I.   A M E N D A M E N T E    A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text iniţial
	Amendamente admise
	Motivaţie

	0
	1
	2
	3

	1.
	LEGE

pentru aprobarea Ordonanţei de urgenţă a Guvernului nr.15/2003 pentru modificarea şi completarea Ordonanţei Guvernului nr.16/2002 privind contractele de parteneriat public-privat

	Nemodificat
	

	2.
	Articol unic. - Se aprobă Ordonanţa de urgenţă a Guvernului nr.15 din 20 martie 2003 pentru modificarea şi completarea Ordonanţei Guvernului nr.16/2002  privind 
	Art.I. - Se aprobă Ordonanţa de urgenţă a Guvernului nr.15 din 20 martie 2003 pentru modificarea şi completarea Ordonanţei Guvernului  nr.16/2002   privind contractele 


	Conform normelor de tehnică legislativă.


	0
	1
	2
	3

	
	contractele de parteneriat public-privat.
	de parteneriat public-privat, publicată în Monitorul Oficial al României, Partea I, nr.204 din 28 martie 2003, cu următoarele modificări şi completări:


	

	3. 
	Titlul ordonanţei:
ordonanţă de urgenţă 

pentru modificarea şi completarea Ordonanţei Guvernului nr.16/2002 privind contractele de parteneriat public-privat


	Nemodificat
	

	4. 
	Articol unic. - Ordonanţa Guvernului nr.16/2002 privind contractele de parteneriat public-privat, publicată în Monitorul Oficial al României, Partea I, nr.94 din 2 februarie 2002, aprobată cu modificări şi completări prin Legea nr.470/2002, publicată în Monitorul Oficial al României, Partea I, nr.559 din 30 iulie 2002, se modifică şi se completează după cum urmează:


	Nemodificat
	

	5. 
	1. Literele b), d) şi g) ale articolului 2 vor avea următorul cuprins:

b) proiect public-privat - proiectul care se realizează în întregime sau în majoritate cu resurse financiare proprii ori atrase de către investitor, pe baza unui model de parteneriat public-privat, în urma căruia va rezulta un bun public; bunul public poate fi realizat şi prin intermediul unei companii de proiect;

d) companie de proiect - societate comercială rezidentă în România, constituită de investitorul privat şi autoritatea publică prin unităţile aflate în subordinea sau sub autoritatea acesteia, funcţionând în baza legii, având drept unic scop proiectarea, finanţarea, construcţia, exploatarea, întreţinerea şi transferul oricărui bun public, pe baza unui proiect de parteneriat public-privat; 

g) autoritate publică centrală - Guvernul României, reprezentat de unul sau mai multe ministere, de autorităţi ori instituţii publice, direct sau prin unităţile aflate în subordinea ori sub autoritatea acestora, responsabile pentru proiectele de parteneriat public-privat de interes naţional; 

h1) documentul ataşat scrisorii de intenţie - documentul depus de investitori împreună cu scrisoarea de intenţie. Documentul ataşat scrisorii de intenţie cuprinde toate informaţiile şi documentele solicitate de autoritatea publică prin anunţul de intenţie.
(Text O.G. nr.16/2002)
	1. La articolul unic, punctul 1 va avea următorul cuprins:

"1. Literele b, d), g) şi h1) ale articolului 2 vor avea următorul cuprins:

b) proiect public-privat - proiectul care se realizează în întregime sau în majoritate cu resurse financiare proprii ori atrase de către investitor, pe baza unui model de parteneriat public-privat, în urma căruia va rezulta un bun public; bunul public poate fi realizat şi prin intermediul unei companii de proiect;

d) companie de proiect - societate comercială rezidentă în România, constituită de investitorul privat şi autoritatea publică prin unităţile aflate în subordinea sau sub autoritatea acesteia, funcţionând în baza legii, având drept unic scop proiectarea, finanţarea, construcţia, exploatarea, întreţinerea şi transferul bunului public rezultat în baza unui proiect de parteneriat public-privat;

g) autoritate publică centrală - Guvernul României, reprezentat de unul ori mai multe ministere, direct sau prin unităţile aflate în subordinea, respectiv sub autoritatea acestora, autorităţi sau instituţii publice, responsabile pentru proiectele de parteneriat public-privat de interes naţional.

h1) documentul ataşat scrisorii de intenţie - documentul depus de investitori împreună cu scrisoarea de intenţie. Documentul ataşat scrisorii de intenţie cuprinde toate informaţiile şi documentele solicitate de autoritatea publică prin anunţul de intenţie, care atestă eligibilitatea şi capacitatea investitorului de a realiza proiectul."


	Pentru a se reda sensul exact al termenului "companie de proiect".

Pentru claritatea textului.

Pentru clarificarea textului.

	6. 
	Art.6. - (1) După încheierea selecţiei scrisorilor de intenţie exprimate, autoritatea publică încheie cu fiecare dintre investitorii care îndeplinesc condiţiile conţinute în anunţul publicat, în conformitate cu prevederile art.4, câte un acord de proiect, în termen de 15 zile.

(Text O.G. nr.16/2002)

____
(4) Comisia reunită conform alin.(3) va prezenta autorităţii publice rezultatele negocierii condiţiilor de realizare a proiectului şi propunerile de continuare a negocierii cu investitorii selecţionaţi pe baza studiului de fezabilitate.

(Text O.G. nr.16/2002)

Art.7. - (1) În paralel cu negocierile cu iniţiatorii autoritatea publică elaborează studiul de fezabilitate al proiectului.

(2) Studiul de fezabilitate este proprietatea exclusivă a autorităţii publice.

(Text O.G. nr.16/2002)


	2. La articolul unic, după punctul 1, se introduc punctele 11 - 14 cu următorul cuprins:

"11. Alineatul (1) al articolului 6 va avea următorul cuprins:

Art.6. - (1) După încheierea selecţiei documentelor ataşate şi a scrisorilor de intenţie exprimate, autoritatea publică încheie cu fiecare dintre investitorii care îndeplinesc condiţiile conţinute în anunţul publicat, în conformitate cu prevederile art.4, câte un acord de proiect, în termen de 15 zile. 

12. După alineatul (3) al articolului 6 se introduc alineatele (31) şi (32), cu următorul cuprins:

(31) În paralel cu analiza scrisorilor şi a documentelor ataşate depuse de investitori, autoritatea publică elaborează studiul de fezabilitate al proiectului.

(32) Studiul de fezabilitate este proprietatea exclusivă a autorităţii publice. 

13. Alineatul (4) al articolului 6 va avea următorul cuprins:

(4) Comisia reunită conform alin.(3) va prezenta autorităţii publice rezultatele negocierii condiţiilor de realizare a proiectului şi propunerile de continuare a negocierii cu investitorii selecţionaţi, pe baza studiului de fezabilitate.

14. - Articolul 7 se abrogă."


	Pentru concordanţa textului cu textul art.5 alin.(1).

Pentru cursivitatea textelor şi armonizarea art.5 cu art.6.

Adăugarea virgulei este necesară întrucât negocierea se continuă pe baza studiului de fezabilitate, şi nu selecţionarea investitorilor s-a realizat pe baza acestui studiu.

Modificat şi preluat la articolul 6 alin.(31) şi (32).



	7. 
	2. Articolul 10 va avea următorul cuprins:

Art. 10. - (1) Contractul de parteneriat în forma negociată este supus  spre aprobare Guvernului sau autorităţii publice locale, potrivit competenţei şi atribuţiilor legale aferente categoriei bunului public în cauză.

(2) Autoritatea publică poate delega atribuţiile sale în negocierea, semnarea şi realizarea unui contract de parteneriat public-privat, unităţilor aflate în subordinea sau sub autoritatea sa.


	6. La articolul unic punctul 2, alin.(1) al art.10 va avea următorul cuprins:

"Art. 10. - (1) Contractul de parteneriat public-privat în forma negociată este supus  spre aprobare Guvernului sau autorităţii publice locale, potrivit competenţei şi atribuţiilor legale aferente categoriei bunului public în cauză."

Nemodificat


	Pentru uniformizarea textului.

	8. 
	(3) Terenurile aflate în proprietatea privată a statului sau a unităţilor administrativ-teritoriale pe care se execută proiecte de parteneriat public-privat, inclusiv cele destinate amplasării instalaţiilor, clădirilor şi dotărilor aferente, şi terenurile expropriate potrivit prevederilor alin.(2) trec gratuit în administrarea companiei de proiect, prin hotărâre a Guvernului sau a autorităţii administraţiei publice locale, după caz."
(Text O.G. nr.16/2002)


	7. La articolul unic, după punctul 2 se introduce punctul 21 cu următorul cuprins:

"21. - Alineatul (3) al articolului 12 va avea următorul cuprins:

(3) Terenurile aflate în proprietatea privată a statului sau a unităţilor administrativ-teritoriale pe care se execută proiecte de parteneriat public-privat, inclusiv cele destinate amplasării instalaţiilor, clădirilor şi dotărilor aferente, şi terenurile expropriate potrivit prevederilor alin.(2) trec gratuit în administrarea investitorului sau a companiei de proiect, după caz, prin hotărâre a Guvernului sau a autorităţii administraţiei publice locale, după caz."


	Pentru unitatea textului şi armonizarea cu celelalte prevederi ale ordonanţei.

	9. 
	3. - După alineatul (3) al articolului 12 se introduc două alineate noi, alineatele (31) şi (32) cu următorul cuprins:

(31) Dreptul de uzufruct asupra instalaţiilor, clădirilor, inclusiv asupra clădirilor nefinalizate, precum şi asupra dotărilor aferente proiectului de parteneriat public-privat, proprietate privată a statului sau a unităţilor administrativ-teritoriale, se poate transmite companiei de proiect, prin hotărâre a Guvernului sau a autorităţii publice locale, după caz.

(32) Bunurile prevăzute la alin.(31) şi/sau dreptul de uzufruct asupra acestora pot constitui aport în natură, în cazul înfiinţării unei companii de proiect, pe perioada existenţei acesteia, şi având scopul prevăzut la art.2 lit.d).


	8. La articolul unic punctul 3, alineatul (31) al articolului 12 va avea următorul cuprins:

"(31) Dreptul de uzufruct asupra instalaţiilor, clădirilor, inclusiv asupra clădirilor nefinalizate, precum şi asupra dotărilor aferente proiectului de parteneriat public-privat, proprietate privată a statului sau a unităţilor administrativ-teritoriale, se poate transmite investitorului sau companiei de proiect, după caz, prin hotărâre a Guvernului sau a autorităţii publice locale, după caz."

Nemodificat
	Pentru unitatea textului şi armonizarea cu întregul conţinut al ordonanţei.



	10. 
	____

Art.14. - În termen de 60 de zile de la data intrării în vigoare a prezentei ordonanţe autoritatea publică centrală va elabora norme metodologice cu privire la tipurile de proiecte de parteneriat public-privat, modalitatea de definire a proiectelor, forma şi conţinutul  studiilor de prefezabilitate şi de fezabilitate, stabilirea criteriilor de analiză a eligibilităţii investitorilor, metodologia de calcul al costurilor de proiect şi al costului comparativ de referinţă, forma şi conţinutul acordului şi ale contractului de proiect, precum şi definirea matricei de repartiţie a riscurilor de proiect, care vor fi aprobate prin hotărâri ale Guvernului.

(Text O.G. nr.16/2002)


	8. La articolul unic, după punctul 3 se introduc punctele 4 şi 5 cu următorul cuprins:

"4. După alineatul (2) al articolului 13 se introduce alineatul (3) cu următorul cuprins:

(3) În cazul în care finanţarea proiectelor de parteneriat public-privat intervin fonduri rambursabile şi nerambursabile provenite ca urmare a:

a) unui tratat sau a unui acord internaţional ce vizează implementarea ori exploatarea unui proiect, în comun cu unul sau mai mulţi parteneri străini;

b) unui tratat, acord internaţional sau a altor asemenea documente referitoare la staţionarea de trupe;

c) unor contracte de împrumut sau de finanţare încheiate de autoritatea publică cu organisme financiare internaţionale sau alţi donatori/creditori,

 procedurilor pregătirii proiectului, selecţiei investitorilor, negocierilor condiţiilor de realizare a proiectului le sunt aplicabile reglementările specifice ale acelor finanţatori.

5. - Articolul 14 va avea următorul cuprins:

Art.14. - În termen de 60 de zile de la data intrării în vigoare a prezentei ordonanţe autoritatea publică centrală va elabora norme metodologice cu privire la tipurile de proiecte de parteneriat public-privat, modalitatea de definire a proiectelor, forma şi conţinutul  studiilor de fezabilitate, forma şi conţinutul documentului ataşat, stabilirea criteriilor de analiză a eligibilităţii investitorilor, metodologia de calcul al costurilor de proiect şi al costului comparativ de referinţă, forma şi conţinutul acordului şi ale contractului de proiect, precum şi definirea matricei de repartiţie a riscurilor de proiect, care vor fi aprobate prin hotărâri ale Guvernului."


	Pentru adaptarea sistemului românesc de selecţie al investitorilor la cerinţele finanţatorilor internaţionali.

Este necesară introducerea formei şi conţinutului documentului ataşat pentru eliminarea aspectelor neclare apărute în practică.

	11. 
	____
	Art.II. - Ordonanţa Guvernului nr.16/2002 privind contractele de parteneriat public-privat, aprobată cu modificări şi completări prin Legea nr.470/2002, cu modificările şi completările ulterioare, va fi republicată în Monitorul Oficial al României, Partea I, dându-se textelor o nouă numerotare.


	Pentru unitatea textului în contextul numeroaselor modificări operate prin actele normative publicate ulterior intrării sale în vigoare.




                                       PREŞEDINTE,                                                                    SECRETAR,

                                         István Antal                                                                      Cristian Buzea

